Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az e körbe esõ személyes adatok megismerhetõségére nem csupán az állami és a politikai közélet informált megvitatása érdekében van szükség, hanem az állami szervek helyes megítéléséhez és a mûködésükbe vetett bizalom megalapozásához is.” [60/1994. (XII. 24.) AB határozat]
Paragraph Index: 1313

Az e körbe esõ személyes adatok megismerhetõségére nem csupán az állami és a politikai közélet informált megvitatása érdekében van szükség, hanem az állami szervek helyes megítéléséhez és a mûködésükbe vetett bizalom megalapozásához is.” [60/1994. (XII. 24.) AB határozat] Mind az Avtv., mind pedig a Ptv. alkalmazásában a „feladatkörével összefüggõ”, illetve a „munkája értékelése” fordulatok olyan személyes adatokra vonatkoznak, amelyek a közfeladat ellátásához szorosan kapcsolódnak (szorosabban, mint amit a hivatkozott alkotmánybírósági határozat megkíván). Ezen adatok nyilvánosságra kerülése ellen – figyelemmel az Avtv. 19. §-ának (4) bekezdésére – az érintett nem tiltakozhat. Megkeresésében felvetette, hogy a polgármester illetményének stb. megállapítása során a zárt ülést indokolhatja, hogy a tárgyalás során elhangzó egyes „adatok, tények akár személyiségi jogokat is sérthetnek”. Úgy vélem, a „feladatkörével összefüggõ” adatok tényszerû ismertetése tekintetében a polgármester személyiségi jogai megsértésére nem hivatkozhat, mint ahogy „munkája értékelése” során elhangzott véleményekkel, kritikával szemben is többet köteles eltûrni, mint más személy. A nagy(obb) nyilvánosság (és az ezzel járó fokozottabb jogi felelõsség) ugyanakkor a kritikusokat is az indokolatlan túlzások elkerülésére ösztönözheti.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes